اینگیلیس پارلامنتی‌نین آلت قانادی عوام مجلیسی‌نین باشقانی جان برکو، حکومتین آوروپا بیرلیگی ایله گلدیگی آیری‌لیق (بریکسیت) آنلاشما‌سی‌نین عینی شکیلده بیر داها سس وئرمه‌یه چیخارمایاجاغینی دئییب.
برکو، حکومتین داها اوّل ایکی دفعه رد ائدیلن بریکسیت آنلاشما‌سینی عینی شکیلده بیر داها میللت وکیلی‌نین سسینه تقدیم ائتمه‌سینه ایجازه وئرمیه‌جگینی بیلدیریب.
اینگیلیس پارلامنت تجروبه‌لرینه گؤره میللت وکیل‌لری‌نین رد ائتدیگی بیر علاوه و یا قانون لاییحه‌سی‌نین، عینی شکیلده، عینی دؤور عرضینده بیر داها سس وئرمه‌یه چیخارمایاجاغینی وورغولایان برکو، آنلاشما‌نین ایکینجی دفعه سس وئرمه‌یه چیخاریلماسینا ایجازه وئرمه سببی‌نین ایسه متنه علاوه اولونان یئنی سندلر اولدوغونو بیلدیریب.
بو مسئله ایله باغلی سون سؤزو اولمادیغینی ایفاده ائدن برکو، حکومتین آنلاشما‌دا اهمیت‌لی بیر دییشیک‌لیگه گئتمه‌سی حالیندا سس وئرمه‌یه ایجازه چیخاجاغین‌دان سیگنالینی وئردی.
عوام مجلیسی، باش ناظیر ترزا می‌ین آوروپا بیرلیگی ایله گلدیگی بریکسیت آنلاشما‌سینی 15 ژانویه و 12 مارس‌دا اویلامیش و ازیجی چوخلوقلا رد ائتمیشدی.
می، آنلاشمانی بو هفته کئچیریله‌جک آی ساممیتی ارفه‌سینده پارلامئنته بیر داها تقدیم ائتمه‌یه حاضرلاشیردی.
آوروپا بیرلیگیدن آیریلما پروسه‌سینی رسمن تخمینن 2 ایل اوّل باشلایان اینگیلتره‌نین، بو مسئله 29 مارس‌دا باشا چاتدیرماسی لازیم‌دیر.
آنجاق می‌ین، آوروپا بیرلیگی ذیروه‌سینده، بریکسیت تاریخینی تاخیره سالما طلب ائتمه‌سی گؤزلنیلیر.
